Wescam

L3Harris Wescam (նաև L3Harris WESCAM) - կանադական ընկերություն, որը մասնագիտացված է գիրոսկոպի ստաբիլիզացիայով աշխատող ռեպրոգրաֆիկ-թերմոգրաֆիկ պատկերային համակարգերի արտադրությամբ։ Wescam Inc.-ը L3Harris Technologies-ի դուստր ձեռնարկությունն է։ Ընկերության անվանումը նաև գործածական է դարձել այդ տեսակի ֆոտոխցիկների համար, չնայած որ աշխարհում կան մի քանի այլ ընկերություններ, որոնք զբաղվում են նմանատիպ համակարգերի արտադրությամբ։ Wescam-ը գտնվում է Կանադայի Բուռլինգտոն քաղաքում։  


== Պատմություն ==

1959 թ․ Westinghouse Canada-ի ռազմական բաժինը մշակեց ստաբիլիզացիայով ֆոտոխցիկի ամրակցում Canadian Defense Research Establishment-ի համար։ Արտադրանքը կոչվեց WESSCAM (Westinghouse Steered Stabilized Camera Mount):
1974 թ․ WESSCAM-ի գյուտարար Նոքս Լիվիթը Westinghouse-ից գնեց լաբորատոր սարքավորումներ և արտոնագրեր և ստեղծեց Istec Limited (Isolation Stabilization Technologies) ընկերությունը։ Ընկերությունն ուներ 17 աշխատակից և մոտ 1 միլիոն դոլլար եկամուտ։ Այն զգալիորեն ընդլայնվեց ներքին զարգացման և ռազմավարական ձեռքբերումների միջոցով։ Արդյունքում ընկերությունը համալրվեց լրացուցիչ տեխնոլոգիաներով, ընդլայնվեց ընկերության ինտելեկտուալ կարողություններն ու շուկայական մասնաբաժինը։   
1994 թ․ Istec-ը վերանվանվեց Wescam, իսկ 1995 թ․ վերջինս ներառվեց Տորոնտոյի ֆոնդային բորսայում։
2002 թ․ L3 Technologies ընկերությունը գնեց Wescam-ին։ Որպես L3 Technologies-ի մաս Wescam-ը ընդլայնեց իր ներկայությունը ԱՄՆ-ում և ավելացրեց իր արտադրանքն ու ծառայությունները հաճախորդների համար։
2019 թ․ հունիսին L3 Wescam-ը վերանվանվեց L3Harris Wescam, երբ դրա մայր ընկերությունը՝ L3 Technologies-ը, միաձուլվեց Harris Corporation-ի հետ։


== Արտադրանք ==
Wescam-ի հիմնական արտադրական գիծը MX-Series-ն է, որը բաղկացած է MX շարքի գլխիկների ընտանիքից՝ MX-8, MX-10, MX-15, MX-20 և MX-25։ Դրանք բոլորը կառավարվում են զենքերի կարգավորումերում ԱՄՆ միջազգային երթևեկությամբ։ Ներկայումս դրանք օգտագործվում են պաշտպանական արդյունաբերության, տան անվտանգության և օրինապահ մարմինների համար, ինչպես նաև հեռուստատեսային սպորտային միջոցառումներում, ինչպես, օրինակ, NASCAR-ը։ Այս արտադրանքը սովորաբար ամրացվում է ֆիքսված թևերով,  պտուտակաթև օդանավերին, անօդաչու թռչող սարքերին և աէրոստատ հարթակներին ու շատ այլ մարտական մեքենաներին և ծավային հարթակներին։ 


=== MX-10 ===
MX-10-ը ներկայացվել է 2009 թ․, այն ամենանոր պատկերային համակարգն է։ Դրա ամբողջական քաշը կազմում է 16,8 կգ, ունի 26 ցմ տրամաչափ և 36 ցմ բարձրություն։ Այս փոքր չափն ու քաշը նվազեցնում են այն օդաչուով և անօդաչու հարթակների վրա տեղադրելու համար քաշի և չափսի պահանջները։ MX-10-ը կարող է համակցել տարբեր տեսակի սենսորներ (մինչև վեց), ներառյալ բարձր թույլատվությամբ ցերեկային և ինֆրակարմիր սենսորներ։ 
Wescam-ն արտադրում է նաև MX-10-ի տարբերակներ լայն կիրառության համար։ The MX-10GS-ը հարմարեցված է մարտական մեքենաների վրա ամրացման համար, այն ամրացվում է կամ շարժական կազմի կամ զրահաաշտարակի վերևում, որպեսզի գտնվի բարձր դիրքում՝ անկախ այն բանից, թե մեքենան շարժվում է, թե կանգնած է։ Արտադրվել է նաև MX-10MS տեսակը, որը Zyvex Technologies ընկերությունը օգտագործել է Piranha անօդաչու մակերևույթային նավի համար։ 
WESCAM's MX 10 is a compact a Multi-Sensor, Multi-Spectral imaging system for surveillance missions from light aircraft.
Wescam MX-10 ջերմապատկերային համակարգն ունի երկու տեսախցիկ։ Գունավոր տեսախցիկը, որն օգտագործվում է հիմնականում ցերեկային լույսի պայմաններում, կարող է արձանագրել ավտոմեքենայի համարանիշի չափսի առարկաներ ավելի քան 228 մ հեռավորությունից։ Երկրորդ՝ ինֆրակարմիր ջերմային տեսախցիկը կարող է օգտագործվել ցերեկային ու գիշերային պայմաններում։ Ինֆրակարմիր տեխնոլոգիան հնարավորություն է տալիս օդանավի անձնակազմին այն օբյեկտները, որոնք կարող են գիշերն աննկատ մնալ։ 


=== MX-15 ===
MX-15-ը Wescam-ի պատկերային համակարգերի ամենահայտնի ընտանիքն է։ Այս գլխիկը կարող է կշռել մինչև 45 կգ, ունի 40 ցմ տրամագիծ և 48 ցմ բարձրություն։ MX-15 ընտանիքը ներառում է MX-15, MX-15HDi, MX-15D և MX-15GS տարբերակները։ Այս պատկերային համակարգերը սովորաբար տեղադրվում են օդաչուով, ֆիքսված թևով և պտուտակաթև օդանավերի վրա։ 


=== MX-20 ===
MX շարքից MX-20-ը ամենամեծ պատկերային համակարգն է, որը կշռում է մինչև 90 կգ։ Այն ունի 54 ցմ տրամագիծ և 67 ցմ բարձրություն։ Այս ավելի մեծ համակարգը սովորաբար տեղադրվում է մեծ, ֆիքսված թևով օդանավերի վրա, ինչպիսիք են P-3 Orion-ն ու Aerostat-ը։ Այս գլխիկն օգտագործվում է հեռահար հետախուզության համար, քանի որ կարող է ճանաչել օբյեկտներ ավելի քան 20 կմ հեռավորությունից։ 


== Հաճախորդներ ==
Wescam-ը մատակարարում է իր արտադրանքը աշխարհի տարբեր ռազմական արդյունաբերությամբ զբաղվող ընկերություններին․

Air Attack, Ֆրանսիա
Ավստրիայի դաշնային ոստիկանություն
Բայրաքթար ՏԲ2, Թուրքիա 
Կանադային ազգային պաշտպանության վարչություն
Կատալոնիայի ոստիկանություն
Չիլիի նավատորմ
Ֆրանսիական ժանդարմեդիա
Իսլանդիայի առափնյա պահակախումբ
Լիտվայի օդային պաշտպանություն
Լյուքսեմբուրգի ոստիկանություն
OHB SE, Գերմանիա
Պորտուգալիայի օդային ուժեր
Նիդեռլանդների թագավորական օդային ուժեր
Նորվեգիայի թագավորական օդային ուժեր
Spanish Fisheries
Իսպանիայի արտակարգ իրավիճակների բաժին
Ազգային օդային ոստիկանության ծառայություն (NPAS)
Շվեդիայի առափնյա պահակախումբ
Trafico Spain
Միացյալ Թագավորության ծովային և առափնյա պահակախումբ
Միացյալ Թագավորության պաշտպանության նախարարություն
ԱՄՆ օդային ուժեր
ԱՄՆ զինված ուժեր
ԱՄՆ մաքսային և սահմանային պահակախումբ
Հետաքննությունների դաշնային բյուրո
ԱՄՆ ռազմածովային ուժեր


== Ծանոթագրություններ ==


== Արտաքին հղումներ ==
Official website Archived 2008-12-11 at the Wayback Machine.